હિંમતનગરના આંબાવાડી વિસ્તારમાં જિલ્લા ખરીદ વેચાણ સંઘના પેટ્રોલપંપ નજીક થયેલા બિસ્માર રસ્તાના કારણે પેટ્રોલપંપ પર આવતા ગ્રાહકોને ટુવ્હીલર લઇને જતા મહિલા વાહન ચાલકોને ખૂબ જ મુશ્કેલી પડતી હતી ત્યારે પાલિકાના સદસ્ય રાજુભાઇ દેસાઇ દ્વારા પાલિકાના આરોગ્ય તંત્રની ટીમને કામે લગાવી સમારકામની કામગીરી કરવામાં આવી હતી. બુધવારે દિવસ દરમિયાન પેટ્રોલપંપ તરફ જવાના માર્ગો પરના ખાડાઓ પૂરીને રસ્તાને વ્યવસ્થિત કરવામાં આવ્યા હતા. જેની સ્થાનિક પ્રજાએ પણ નોંધ લીધી હતી. જો કે મેઘરાજાની શરૂઆત થતાં બાકાત વિસ્તારમાં કામગીરી શરૂ કરાઇ હતી.